CELEX: C2006/224/08
Language: da
Date: 2006-09-16 00:00:00
Title: Sag C-339/04: Domstolens dom (Tredje Afdeling) af 18. juli 2006 — Nuova società di telecomunicazioni SpA mod Ministero delle Comunicazioni, og ENI SpA (anmodning om præjudiciel afgørelse fra Consiglio di Stato — Italien) (Teletjenester — direktiv 97/13/EF — afgifter og gebyrer på individuelle tilladelser)

16.9.2006   
            
            
               DA
            
            
               Den Europæiske Unions Tidende
            
            
               C 224/5
            
         Domstolens dom (Tredje Afdeling) af 18. juli 2006 — Nuova società di telecomunicazioni SpA mod Ministero delle Comunicazioni, og ENI SpA (anmodning om præjudiciel afgørelse fra Consiglio di Stato — Italien)
   (Sag C-339/04) (1)
   
   (Teletjenester - direktiv 97/13/EF - afgifter og gebyrer på individuelle tilladelser)
   (2006/C 224/08)
   Processprog: italiensk
   Den forelæggende ret
   Consiglio di Stato
   Parter i hovedsagen
   
      Sagsøger: Nuova società di telecomunicazioni SpA
   
      Sagsøgte: Ministero delle Comunicazioni og ENI SpA
   Sagens genstand
   Anmodning om præjudiciel afgørelse — Consiglio di Stato — fortolkning af artikel 6 og 11 i Europa-Parlamentets og Rådets direktiv 97/13/EF af 10. april 1997 om ensartede principper for generelle tilladelser og individuelle tilladelser for teletjenester (EFT L 117, s. 15) — spørgsmål om den EF-konforme karakter af en national bestemmelse med krav til de selskaber, der præsterer en offentlig tjenesteydelse og har oprettet telekommunikationsnet, at stifte et særskilt selskab til varetagelse af enhver virksomhed i telekommunikationssektoren
   Konklusion
   Artikel 11 i Europa-Parlamentets og Rådets direktiv 97/13/EF af 10. april 1997 om ensartede principper for generelle tilladelser og individuelle tilladelser for teletjenester er til hinder for nationale bestemmelser som de i hovedsagen omhandlede, hvorefter indehaveren af en individuel tilladelse til at udbyde et offentligt telenet, for hvilket han har betalt et bidrag som det i den nævnte artikel omhandlede, pålægges at betale et supplerende bidrag for privat brug af det nævnte net, der er beregnet efter kriterier, der ikke svarer til dem, der er fastsat i nævnte artikel.
   
      (1)  EUT C 251 af 9.10.2004.